کابل/۱۶ اسد/باختر
باش وزیرنینگ سیاست بوییچه معاونی مولوی عبدالکبیر، بوگون بیر قطار اهل تشیع دین عالملری بیلن سپیدار اوچرهشدی
اوچرهشوو ده، باش وزیرنینگ سیاست بوییچه معاونی برینچی دن کابل نینگ غربی ده محرم کونلری یوز بیرگن پارتلشلر عاقبتی شهید و یره لنگن لر اوچون تاسف بیلدیریب؛ اولرنینگ عایله لری بیلن قویغو داشلیک بیلدیردی.
اهل تشیع نینگ عالم لر کینگشی معاونی جواد صالحی و قوم بویوگی استاد اکبری، محرم ایامیده خوفسیزلیک کوچلری خوفسیزلیکنی تامینلهگنلری اوچون منتدارلیک بیلدیریب، خوفسیزلیک یخشی درجه ده تامین لش اوچون خلق امنیتی کوچلر بیلن بیرگه شغللنگنلرینی ایتدی.
اولر شونینگدیک، اهل تشیع نینگ ایستک و تکلیفلرینی باش وزیرنینگ سیاست بوییچه اورین باسری بیلن پایلشدیلر.
باش وزیر اورین باسری مولوی عبدالکبیر ایسه، اسلام امیرلیگی برچه افغانستانلیکلرنینگ توزومی و خادم صفتیده خذمت کورستیشلریدن ایشانچ بیریب، شونینگدیک او هیچ بیر مذهبی و قومی جهت لرگه قرهمهی، یالغیز ایل گه خذمت قیلیشی نی تاکید قیلدی.
او؛ اوتکن کونی ایچیده یوز بیرگن پارتلش لر یورتداشلریمیزنینگ اولیمی و جراحتلنیشیگه سبب بولگن واقعهلر اونگه تاثیر کورستگن. خوفسیزلیک کوچلری افغانستان دشمنلرینینگ هر قندی یاووز نیت لرینی آلدینی آلیشگه حرکت قیلماقده دیب ایتدی.
افغانستان لیکلر ارا وحدت، بیرلیک و بیردملیک بولیش کیرهک، بوگل واقعه لر اورته میزگه نفاق تخمی نی ایکآلمیدی دیدی، باش وزیرنینگ سیاست بوییچه اورین باسری، مولوی عبدالکبیر.
او قوشیمچه قیلدی، ملی وحدت نی تامینلش و ثبات کیلتیریش اسلامی امیرلیگی نینگ بیرنیچی مقصدلریدن دیر.
pbt_Arab pes_Arab azb_Arab azb_Arab azb_Arab pes_Arab azb_Arab pes_Arab azb_Arab